Useja mtakatifu

miniatura|thumb|right|200px|Toma wa Akwino, mwanateolojia bora za Karne za Kati, akivikwa na malaika mkanda wa usafi baada ya kuweka nadhiri ya useja mtakatifu.
Useja mtakatifu ni aina ya useja ambayo mwanamume au mwanamke anaishika kwa hiari kwa sababu za kidini, hasa katika Ukristo, ambapo lengo ni kuungana zaidi na Yesu aliyeishi hivyo. Ndiye aliyehimiza wanaojaliwa kuelewa uhusiano wa useja na ufalme wa Mungu waushike kweli (Math 19:11-12).

Useja huo, ambao unamdai aliyeushika ajinyime kabisa ndoa na furaha zote za kijinsia, ni msingi wa aina zote za utawa. Pia unadaiwa na Kanisa Katoliki kwa baadhi ya mashemasi na mapadri pamoja na maaskofu wote. Makanisa ya Kiorthodoksi yanaudai kwa maaskofu tu.

 Marejeo 
 L. Legrand : La Virginité dans la Bible, Paris, Cerf, 1964. 

Jamii:Jinsia
Jamii:Mashirika ya kitawa
Jamii:Ukristo